Z A P I S N I K

11. sjednice Vijeća Gradske četvrti Donji grad, održane 20. ožujka 2018. u zgradi Područnog ureda Centar, Zagreb, Ilica 25/I, dvorana 8 s početkom u 16.45 sati

Nazočni članovi Vijeća Gradske četvrti Donji grad: Gordana Barberić, Nadežda Čačinović, Dean Čizmar, Darko Domitrović, Robert Faber, Alen Lochert, Vilim Matula, Marijan Oljica, Petar Paradžik, Vesna Roje, Tomislav Stipanović, Branko Stojković, Željko Stura, Tomislav Štriga i Josip Troha.
Drugi nazočni: Suzana Ječ - voditeljica Odsjeka za rad Gradske četvrti, Nenad Kranjčec i Goran Asanović - djelatnici Gradskog ureda za mjesnu samoupravu.
Predsjednik Vijeća Gradske četvrti Donji grad pozdravlja nazočne i konstatira da je na sjednici nazočno 15 od 15 članova Vijeća, čime su stečeni uvjeti za raspravu i pravovaljano odlučivanje.

Gosp. Paradžik daje zapisnik 10. sjednice na usvajanje.

Vijeće jednoglasno prihvaća Zapisnik.

Gospođa Roje predlaže da se u Dnevni red unesu točke: 1. Osnivanje povjerenstva za prijedloge i pritužbe građanstva i izbor novog člana  povjerenstva za Komunalne aktivnosti, i 2. Parkirno rješenje.
Vijeće jednoglasno usvaja predložene nadopune i izmjene te donosi sljedeći
D N E V N I  R E D:
1. Plan komunalnih aktivnosti Gradske četvrti Donji grad u 2018., donošenje

2. Zaključak o osnivanju i imenovanju Vijeća za prevenciju Gradske četvrti Donji grad
3. Izbor povjerenstva za prijedloge i pritužbe građana i izbor novog člana povjerenstva za Komunalne aktivnosti
4. Prijedlozi za parkirno rješenje
5. Razno.
Ad 1. Plan komunalnih aktivnosti Gradske četvrti Donji grad u 2018.
Predsjednik Paradžik otvara raspravu. Gospodin Čizmar iznosi pojedinosti Plana pred Vijeće. U raspravi sudjeluju gospoda: Stura, Štriga, Stipanović, Matula i gospođa Roje. 
Gospodin Stura traži da se u Plan ponovno uvrsti uređenje dvorišta u Klaićevoj ulici 9-11.
Gospodin Troha izjavljuje da je Plan vrlo temeljito i pedantno napravljen, no da zastoja u realizaciji ne smije biti te predlaže da se na budućim sjednicama kao stalna i prva točka dnevnog reda unese Izvještaj o realizaciji Plana komunalnih aktivnosti, kako bi Vijeće pravovremeno bilo informirano te moglo reagirati na eventualne probleme. Također savjetuje  da se na koordinaciji s Predsjednicima Mjesnih odbora raspravi o prijedlozima i mogućnostima za informiranje građana o tijeku realizacije Plana komunalnih aktivnosti.
Nakon rasprave, Vijeće jednoglasno usvaja Plan komunalnih aktivnosti.

Ad.2. Zaključak o osnivanju i imenovanju Vijeća za prevenciju Gradske četvrti Donji    

          grad
Predsjednik otvara raspravu o osnivanju i izboru članova Vijeća za prevenciju.

Vijeće se sastoji od ukupno pet članova, tri člana iz Vijeća Gradske četvrti Donji grad, to su: 
Gordana Barberić, Alen Lochert i Marijan Oljica, te dva vanjska člana, za  koje su predložena četiri kandidata: Jurman Lana, Mladen Kužnik, Matej Bagarić i Milivoj Magerle od kojih su otvorenim glasanjem izabrani Lana Jurman i Milivoj Magerle.
Ad.3. Izbor Povjerenstva za prijedloge i pritužbe građanstva i izbor novog člana
          povjerenstva za Komunalne aktivnosti
Prema prijedlogu gospođe Roje, Vijeće jednoglasno prihvaća osnivanje Povjerenstva za prijedloge i pritužbe građanstva te, među sobom, jednoglasno izabiru sastav od tri člana: Vilim Matula, Petar Paradžik i Branko Stojković.
Umjesto Lare Kvesić, koja više nije član Vijeća, kao novi član Povjerenstva za komunalne aktivnosti, jednoglasno je izabran Robert Faber.
Ad.4.  Prijedlozi za parkirno rješenje 
Vijeće Gradske četvrti Donji grad primilo je na znanje obavijest Gradskog ureda za promet o suglasnosti za promjenu prometnog rješenja i parkirališta u Laginjinoj ulici .
Ad.5.  Razno
Vijeće gradske četvrti zaprimilo je dvije peticije građana s prijedlozima za prometno rješenje u Lopašićevoj i Laginjinoj ulici te donijelo sljedeći

ZAKLJUČAK

Zahtjev O.Š. Matko Laginja za 3 parkirališna mjesta za djelatnike škole, kao i zahtjev za parkirališnim mjestom za plesnu školu Vijeće jednoglasno odbija,
prihvaćen je zahtjev za dodjeljivanjem parkirališnih mjesta za zaustavljanje za roditelje prilikom dovoženja i odvoženja djece.
Prijedlog MO „Matko Laginja“ za dodjeljivanjem podrumskog prostora u sklopu objekta na korištenje Mjesnom odboru, odbijen je većinom glasova (Barberić suzdržana).

Zaprimljene dopise vezane uz hranilište za mačke, Vijeće je odlučilo proslijediti na razmatranje nadležnom Mjesnom odboru „Kralj Zvonimir“.
Gospodin Faber izvještava Vijeće o tijeku i novostima s javnog uvida o Prijedlogu  izmjena i dopuna Urbanističkog plana uređenja područja omeđenog ulicama Banjavčićeva-Heinzelova-Zavrtnica.
KLASA: 026-02/18-001/218
URBROJ:  251-06-11-1-18-02
Zagreb, 20. ožujka  2018.   
Zapisnik vodio:

Goran Asanović
              Predsjednik

Vijeća Gradske četvrti

Donji grad

                                                                                                            mr.sc.Petar Paradžik, prof.

